**Kutsu SM-onkeen 2021**

Kesäonginnan SM-kilpailut järjestetään sunnuntaina 08.08.2021 Lappeenrannassa Saimaan kanavalla, Kansolan sillan läheisyydessä. Kilpailu järjestetään yhteistyössä Suomen Vapaa-ajankalastajien Keskusjärjestön, Vapa-Varkauden ja Lappeenrannan Urheilukalastajien kanssa.

**Kilpailupaikka ja -aika**

Kilpailupaikka ja kisakeskus sijaitsevat molemmat Kansolan sillan välittömässä läheisyydessä.

Kilpailualue sijaitsee molemmin puolin kanavaa sekä ylä- että alavirtaan kilpailukeskuksesta,

tuttuun tapaan. Osa kilpailualueesta on mahdollisesti myös vanhan kanavan alueella.

Kilpailuaika on 4 tuntia klo 10.00–14.00, paitsi nuorten alle 12-vuotiaiden sarjassa 3 tuntia klo

10.00–13.00. Arvotun kilpailupaikan syvyyttä saa alkaa luodata klo 9.50 annettavan äänimerkin

jälkeen.

Kilpailun avajais- ja selostustilaisuus pidetään kilpailukeskuksessa klo 8.00, jonka jälkeen (n. klo

8.15) siirrytään eri sarjojen kilpailualueiden läheisyyteen ja aloitetaan kilpailupaikkojen arvonta.

Välittömästi arvonnan jälkeen saa siirtyä omalle kilpailupaikalleen. Siirtyminen kilpailupaikoille

tapahtuu kävellen. Liikuntarajoitteiset voivat anoa kuljetusta ilmoittautumisen yhteydessä.

**Kilpailusäännöt ja turvallisuus**

Kilpailussa noudatetaan voimassa olevia SM-onkisääntöjä. Liikuttaessa mahdollisten jännitelinjojen

ali tai läheisyydessä on vavat kasattava kuljetuskuntoon sekä noudatettava ehdottomasti paikalla

olevien valvojien tarkempia ohjeita.

**Covid-19
Huom! *Maskien käyttö* on kilpailukeskuksessa, arvonta- ja punnitusjonoissa *pakollista kaikille*, pois lukien he, joilla siihen on terveydellinen este.** **Kilpailupaikalla on myös käsien pesumahdollisuus/käsidesit. Lisäksi tulee muistaa pitää turvavälejä ennen kilpailua, kilpailun aikana sekä myös sen jälkeen.

Etelä-Karjalan sosiaali- ja terveyspiirin (Eksote) tilanne 16.7.21:** <https://www.eksote.fi/koronavirus/Sivut/default.aspx>**Ajankohtaista tietoa koronaviruksesta (THL):**<https://thl.fi/fi/web/infektiotaudit-ja-rokotukset/ajankohtaista/ajankohtaista-koronaviruksesta-covid-19>

 ***Sairaana tai oireisena EI saa tulla paikan päälle.***

**Kilpailusarjat**

Kilpailussa ratkaistaan seuraavat Suomen mestaruudet:

Henkilökohtaisissa sarjoissa:

- miesten sarjassa (20–59-vuotiaat)

- miesveteraanien sarjassa (kilpailuvuonna 60 vuotta täyttävät ja sitä vanhemmat)

- naisten sarjassa (20-59-vuotiaat)

- naisveteraanien sarjassa (kilpailuvuonna 60 vuotta täyttävät ja sitä vanhemmat)

- alle 19-vuotiaiden sarjassa (kilpailuvuonna 19, 18, 17 ja 16 vuotta täyttävät)

- alle 15-vuotiaiden sarjassa (kilpailuvuonna 15, 14 ja 13 vuotta täyttävät)

- alle 12-vuotiaiden sarjassa (kilpailuvuonna 12 vuotta täyttävät ja sitä nuoremmat)

Joukkuemestaruudet:

- miesten joukkueita (3 kilpailijaa/ joukkue)

- miesveteraanin joukkueita (3 kilpailijaa/ joukkue)

- naisten joukkueita (2 kilpailijaa/ joukkue)

- naisveteraanien joukkueita (2 kilpailijaa/ joukkue)

- nuorten joukkueita (2 kilpailijaa/ joukkue) alle 19- ja 15-vuotiaiden sarjoissa kilpailevista,

- nuorten alle 12-vuotiaiden piirikohtaisia joukkueita (2 kilpailijaa / joukkue)

Joukkuekilpailuun voi jokainen vapaa-ajankalastajapiiri asettaa niin monta joukkuetta kuin haluaa.

Kilpailussa ei ole piirikohtaisia rajoituksia osallistujamäärän suhteen.

Samassa yhteydessä kilpaillaan myös perhesarjan Suomen mestaruudesta. Kukin vapaa-

ajankalastajapiiri saa lähettää kolme (3) perhettä. Perheen tulee koostua yhdestä tai kahdesta SVK:n

jäsenyhdistykseen kuuluvasta huoltajasta sekä 1-3 kilpailuvuonna 19 vuotta täyttävästä tai

nuoremmasta lapsesta. Joukkueeseen saa kuulua enintään neljä henkilöä, eli joko yksi huoltaja plus

kolme nuorta, tai kaksi huoltajaa plus kaksi nuorta. Huoltajaksi hyväksytään myös isovanhemmat ja

sisarukset. Sukulaisuussuhdetta katsotaan vastaavan myös avo- tai avioliiton myötä syntynyt

sukulaisuus.

**Ilmoittautuminen**

Kilpailuun ilmoittautuminen tapahtuu seuroittain kilpailujen nettisivuilta saatavilla lomakkeilla.

Kilpailulla on omat kotisivut ja ne löytyvät osoitteesta [www.smonki2021.com](http://www.smonki2021.com). Ilmoittautumiset on oltava järjestäjällä 26.7.2021 mennessä (Antti Tuomainen, Ainonkuja 4, 78400 Varkaus, p. 040 835 2928, ajtuomainen@gmail.com ).

**Osallistumismaksut**

Aikuisten sarjat 20 €, perheet 20 €, miesten ja miesveteraanien joukkueet 40 €,

muut joukkueet 30 €. Nuorten sarjoissa ei osallistumismaksuja. Kilpailun järjestäjä lähettää ilmoittautumisiin perustuvan seurakohtaisen osallistumismaksun ilmoitetulle yhteyshenkilölle. Osallistumismaksut pitää olla maksettuna viimeistään 28.7.2021.

**Liikenne ja pysäköinti**

Opastus kilpailupaikalle alkaa valtatieltä 6, josta käännytään tielle 13 (Nuijamaantie).

Nuijamaantieltä käännytään Metsäkansolantielle ja lopuksi Kaarnantielle, jonka varrella kisakeskus

sijaitsee.

Henkilö-, paketti- ja linja-autoille varattu pysäköintialue sijaitsee kilpailukeskuksen vieressä,

pysäköintimaksu on henkilö- ja pakettiautoille 2 € sekä linja-autoille 10 € ja kilpailualueella yöpyville asuntoautoille/-vaunuille samoin 10 €.

**Majoitus**

Tietoa paikallisista majoituspalveluista löytyy esim. internetistä osoitteesta

http://www.gosaimaa.fi/fi/Majoitus.

**Muonitus ja ravintola**

Kilpailukeskuksesta löytyy kisaravintola, joista on saatavana voileipiä, sämpylöitä, makkaraa,

kahvia, pullaa sekä virvokkeita.

**Punnitus ja palkintojen jako**

Punnitus tapahtuu kunkin sarjan kilpailupaikan läheisyydessä suunnilleen samassa paikassa kuin

aamuinen paikka-arvonta. Punnituksen jälkeen kilpailijat palaavat kisakeskukseen. Palkinnot

jaetaan kisakeskuksessa välittömästi tulosten selvittyä.

**Kisakanslia**

Kisakanslia on avoinna kilpailukeskuksessa lauantaina 7.8. klo 16.00 – 18.00 ja kilpailupäivänä

klo 6.00 alkaen kilpailun päättymiseen saakka. Tiedustelut: Antti Tuomainen, p. 040 835 2928,

ajtuomainen@gmail.com . Lisätietoja kisasta antaa myös Sami Kainulainen, p. 050 5593357, sami.kainulainen2@gmail.com.

**Muutokset joukkueisiin**

Mahdolliset muutokset joukkueisiin on tehtävä ennakkoon Antti Tuomaiselle 040 835 2928 tai

viimeistään kisakansliaan kilpailuaamuna 8.8. klo 8.00 mennessä.

**Kilpailukorttien jako**

Kilpailukortit on noudettava kisakansliasta joukkueenjohtajan toimesta joko

lauantaina 7.8. kanslian aukioloaikana tai sunnuntaina 8.8. klo 6.00 – 8.00 välisenä aikana.

Kilpailumateriaali luovutetaan ainoastaan piirin tai seuran edustajan kuittausta vastaan.

**Tuomarineuvosto**

Suomen Vapaa-ajankalastajien Keskusjärjestön onkijaosto nimeää kilpailun tuomarineuvoston.

**Vastalauseet**

Mahdolliset vastalauseet on jätettävä tuomarineuvostolle kirjallisena 15 minuutin kuluessa

ilmoitetun protestiajan alkamisesta. Tuomarineuvoston asiassa tekemästä päätöksestä ei voi valittaa.

**Järjestäjän vastuu**

Jokainen kilpailija osallistuu kilpailuun omalla vastuullaan.

**Huom! Järjestäjä on perustanut SM-ongelle oman tapahtumasivun Facebookiin, jossa kerrotaan ajankohtaisia asioita kilpailuun liittyen:** <https://www.facebook.com/groups/800227280696398/?ref=share>

**TERVETULOA!**

Suomen Vapaa-ajankalastajien Keskusjärjestö ry.

Vapa-Varkaus ry

Lappeenrannan Urheilukalastajat ry